Bobby van Jaarsveld
<s>Pieter van Jaarsveld (rođen 6. ožujka 1987. godine), profesionalno poznat kao Bobby van Jaarsveld, je južnoafrički afrikanerski pop kantautor i glumac.</s><s>Neki od njegovih hitova su Spieëltjie, Waar is jy, My Alles i drugi.</s>

<s>Rani život
Pieter van Jaarsveld, koji je nadimak "Bobby" dobio od oca, rođen je 6. ožujka 1987. u Paarlu, Zapadni Kaap.</s><s>On je drugo od troje djece i ima dvije sestre, a jedna od njih, Karlien van Jaarsveld, je također pjevačica.</s><s>Kao dijete pohađao je sedam osnovnih škola, a potom je maturirao u srednjoj školi Brits.</s>

<s>Karijera</s>

<s>Glazba
Van Jaarsveld je započeo svoju profesionalnu pjevačku karijeru u srednjoj školi kada mu je ponuđeno da snimi album, što je i uradio tijekom završne godine (11. razred).</s><s>Osvojio je nagradu za Najboljeg debitanta na Huisgenoot Tempo nagradama 2006. godine, nakon tri nominacije na Klein Karoo Nasionale Kunstefeesu, Vonku (lokalni glazbeni magazin) i Huisgenoot Tempo magazinu.</s><s>Kao pobjednik ove kategorije, Van Jaarsveld je nastupio na Skouspel Extravaganza u Sun Cityju, sa čime je nastavio sve do 2011. godine.</s>

<s>U studenom 2006. godine, Theuns Jordaan Productions nude Van Jaarsveldu ugovor za snimanje.</s><s>Njegov prvi album, 'n Duisend Ure, izašao je kasnije te godine i njegova prodaja je dostigla gold status.</s><s>Njegov drugi album, Net Vir Jou, izlazi 2009. godine u produkciji Coleske Artists.</s><s>Van Jaarsveld je napisao i skladao sve pjesme na albumu.</s><s>Prodaje albuma su dostigle platinum status unutar prvih osam tjedana, a od tada su dostigle dvostruki platinum status sa 83.000 prodanih primjeraka.</s><s>Među pjesmama sa albuma su Spieëltjie i Net Vir Jou.</s>

<s>U siječnju 2010. godine, Van Jaarsveld je dobio Viewers' Favourite Artist nagradu za 2009. godinu na DKNT, lokalnom glazbenom programu na DStvu.</s><s>Iste godine Spieëltjie, pjesma sa njegovog drugog albuma, osvaja nagradu Najbolja afrikaans pjesma na Huisgenot Tempo i Vonk nagradama.</s><s>Nakon toga je izdao još dva albuma, Wat Geld Nie Kan Koop Nie i Maak 'n Wens 2012., odnosno 2014. godine.</s>

<s>Film i televizija
Van Jaarsveld je igrao vodeću ulogu u afrikaans filmu Liefling – Die Movie, koji je izašao u studenome 2010. godine, u produkciji Hartiwood Studios South Africa, i zaradio je 16 milijuna randa u lokalnom box officeu.</s><s>Također je imao ulogu u filmu As Jy Sing iz 2013. godine.</s><s>Od siječnja 2016. godine, Van Jaarsveld je sudac u južnoafričkoj verziji popularne franšize The Voice.</s>

<s>Privatni život 
Van Jaarsveld se izjašnjava kao kršćanin.</s><s>On i njegova supruga Anna Rheeders, s kojom sve vjenčao u siječnju 2011. godine, imaju dva sina, Siona i Lebena, i kćerku Armani.</s>

<s>Diskografija 
 Duisend Ure (2006)
 Net Vir Jou (2009)
 Wat Geld Nie Kan Koop Nie (2012)
 Maak 'n Wens (2014)
 Die Eerste 10 jaar (2015)</s>

<s>Filmografija
 Liefling – Die Movie (2010)
 As Jy Sing (2013)</s>

<s>Nagrade</s>

<s>Izvori</s>

<s>Vanjske poveznice
 Službena stranica
 Stihovi pjesama Bobbyja van Jaarsvelda 
 Bobby van Jaarsveld na YouTubeu
 
 
 Bobby na Instagramu</s>

<s>Glazbeni spotovi</s>

<s>Rođeni 1987.</s><s>Južnoafrički pjevači
Afrikanerski pjevači</s>

